Risiko for å bli smittet av koronavirus i Norge – på arbeidsplassen og i samfunnet

Innledning

Alle voksne i Norge, uavhengig av bosted, kan delta i denne elektroniske spørreskjemaundersøkelsen om risikofaktorer for å få koronavirus i Norge.

Hensikten med denne vitenskapelige studien er å lære mer om koronaviruset (COVID-19) sine smitteveier. Vi vet at viruset overføres med dråper, men ingen vet hvor vi faktisk blir smittet. Vi vil undersøke om det er på T-banen, på fest, på handletur eller hjemme vi får koronavirus. Ved å sammenlikne svarene til de som har koronavirus med de som ikke har viruset kan vi finne ut dette.

I spørreskjemaet er det spørsmål som kartlegger mulige risikofaktorer for å få koronavirus. Dette gjelder for eksempel dine reisevaner, hvor mange personer du treffer hver dag, dine handlevaner og hvem du bor sammen med. I tillegg er det spørsmål om hvem du omgås, om du kan ha vært syk med koronavirus, om du er testet og om du har risikofaktorer for å bli syk av koronaviruset.

Studien er godkjent av REK (nummer 124170), Personvernombudet ved OUS og at den er registrert på ClinicalTrials NCT04320732.

Studien ønsker å få inn så mange deltakere som mulig.